Malý Javorník (Javorníky)

Malý Javorník (Podrobný autoatlas – Slovenská republika 1 : 100 000. Harmanec: VKÚ, a. s., 2008. ISBN 978-80-8042-509-8, s. 10) je vrch Javorníkov, situovaný na slovensko-českej hranici a zároveň najvyšší vrchol a jediná tisícovka českej časti pohoria. Leží nad obcou Horná Mariková, približne  severozápadne od mesta Bytča.

 Polohopis 
Nachádza sa v severozápadnej časti pohoria, na severnom okraji geomorfologického podcelku Vysoké Javorníky. Leží na štátnej hranici, západne od osady PodjavorníkJavorníky – Púchov. Turistická mapa. 1 : 50 000. Harmanec: VKÚ, a. s., 1999., v katastrálnom území obcí Papradno, Horná Mariková (okres Považská Bystrica) a Karolinka (okres Vsetín). Na južných svahoch pramení Papradnianka a Marikovský potok, severné svahy odvodňuje potok Stanovice, ústiaci do Vsetínskej Bečvy.

 Výhľady 
Riedky lesný porast hrebeňa poskytuje obmedzený rozhľad. Z vhodných miest sú pozorovateľné mnohé vrchy Javorníkov, Biele Karpaty, Považský Inovec, Strážovské a Súľovské vrchy, Malá Fatra, Sliezske a Moravsko-sliezske Beskydy a Hostýnsko-vsetínská hornatina.

 Ochrana prírody 
Horský masív leží v Chránenej krajinnej oblasti Kysuce. Na západných svahoch sa nachádza prírodná rezervácia Malý Javorník, ktorú spravuje AOPK ČR Správa CHKO Beskydy.

 Prístup 
Vrchol Malého Javorníka, ktorým prechádza štátna hranica medzi Slovenskom a Českom, je prístupný z viacerých smerov. Vedie ním  červeno značená Javornícka magistrála (Kohútka – Veľký Javorník), na ktorú sa v blízkom okolí pripájajú:

  modrá trasa, vedúca bočným hrebeňom z Považskej Bystrice
  žltá trasa z osady Ráztoka (Horná Mariková)
  žltá trasa z osady Podjavorník (Papradno) 
  žltá trasa z obce Karolinka 
  zelená trasa z obce Velké Karlovice

Okrem vyznávačov pešej turistiky oblasť vyhľadávajú i cykloturisti a v zimnom období vedie hrebeňom pohoria vyhľadávaná bežkárska stopa.

 Referencie 

 Pozri aj 
 Veľký Javorník
 PR Malý Javorník
 Chránená krajinná oblasť Kysuce
 Zoznam vrcholov v Javorníkoch

 Externé odkazy 
 Malý Javorník na vypadni.sk 
 Poloha na turistickej mape

Kategória:Vrchy v Javorníkoch
Kategória:Tisícovky na Slovensku
Kategória:Tisícovky v Česku
Kategória:Vrchy v okrese Vsetín
Kategória:Vrchy v okrese Považská Bystrica
Kategória:Horná Mariková
Kategória:Papradno
Kategória:Karolinka
Kategória:Chránená krajinná oblasť Beskydy
Kategória:Chránená krajinná oblasť Kysuce